Συζήτηση Βικιπαίδεια:10 χρόνια/Συνέδριο

message: Από αυτά που διάβασα εδώ η συζήτηση για την διοργάνωση συνεδρίου θα γίνει σε αυτή τη σελίδα. Θα ήθελα λοιπόν να εκφράσω κάποιους προβληματισμούς:
# Για να διοργανωθεί ένα συνέδριο απαιτείται στόχευση ως προς τον αριθμό του κόσμου που θα θέλαμε να παραβρεθεί. Υποθέτω ότι δεν μας ενδιαφέρει να μαζευτούμε οι γνωστοί - άγνωστοι βικιπαιδιστές αλλά να έρθει κόσμος που πολύ πιθανόν να μην έχει ιδέα για τον τρόπο λειτουργίας του εγχειρήματος. Για να συμβεί αυτό πρέπει να αποφύγουμε την ειδική θεματολογία όπως Δημιουργία γεωγραφικών χαρτών στα ελληνικά, Στρατηγικές και καλές πρακτικές προσέλκυσης νέων χρηστών κ.α. και να ασχοληθούμε με γενικότερου ενδιαφέροντος ζητήματα (ελεύθερη γνώση, Τι είναι η Βικιπαίδιεα κ.λπ.). Τα ειδικότερου ενδιαφέροντος θέματα όπως η προσέλκυση νέων χρηστών ενδιαφέρουν μόνο τους βικιπαιδιστές, ο αριθμός των οποίων στην Ελλάδα είναι αρκετά μικρός. Διαφορετικά θα συγκεντρωθεί λίγος κόσμος, η δε δημοσιότητα που θα δοθεί από ηλεκτρονικά μέσα μαζικής ενημέρωσης θα πάει χαμένη.
# Επίσης κατά την άποψή μου ο χώρος που θα πραγματοποιηθεί το συνέδριο πρέπει να είναι στο κέντρο των Αθηνών και όχι σε κάποιο προάστιο. Αυτό γιατί όλα τα Μέσα Μεταφοράς καταλήγουν στο κέντρο, το οποίο έχει μεγαλύτερη κινητικότητα και σίγουρα νέο κόσμο που πιθανόν να ενδιαφέρεται, έστω και θεωρητικά, για την Βικιπαίδεια.
# Τέλος είναι απαραίτητο να υπάρξει η στήριξη της πλειοψηφίας των ενεργών χρηστών (κάτι που δεν βλέπω) σε αυτό το εγχείρημα. Είμαστε μικρή κοινότητα και αν δεν υπάρχει προθυμότητα εκ των έσω τότε υπάρχει πρόβλημα. --Diu (συζήτηση) 16:43, 5 Νοεμβρίου 2012 (UTC)
replies: text: Σχετικά με το πρώτο σημείο των παρατηρήσεών σου θα συμφωνήσω σε μεγάλο βαθμό. Δεν έχει και μεγάλο νόημα να συμμετάσχει κόσμος σε ένα Βικισυνέδριο για να επιλύσει ειδικά ή τεχνικά θέματα, είναι πολύ καλύτερο να συμμετάσχει κόσμος που, παράλληλα με την ενημέρωσή του σχετικά με τη ΒΠ θα ενημερωθεί για γενικότερα θέματα, χωρίς να καταλήξει το συνέδριο σεμινάριο επιμόρφωσης. Για το δεύτερο σηκώνει συζήτηση - ας μη ξεχνάμε ότι το κέντρο συχνά δεν είναι προσβάσιμο (ειδικά από τα ΜΜΜ) λόγω απεργιών, διαδηλώσεων κτλ. Αν το προάστιο εξυπηρετείται από ικανοποιητικό αριθμό ΜΜΜ (ιδιαίτερα μετρό - ηλεκτρικό), η αίθουσα είναι σε κεντρικό σημείο και διαθέτει και πάρκιν, είναι κατά την άποψή μου, πολύ περισσότερο προτιμητέο. Τέλος, θα συμφωνήσω απόλυτα με το τρίτο σημείο των παρατηρήσεών σου. --Ttzavarasσυζήτηση 18:46, 5 Νοεμβρίου 2012 (UTC)

text: Συμφωνώ και εγώ με το πρώτο σημείο. Για τα άλλα δύο δεν μπορώ να εκφέρω κάποια άποψη. --C Messier 19:23, 5 Νοεμβρίου 2012 (UTC)
Προτείνω συνάντηση στο IRC την Κυριακή 10μμ για συντονισμό όσων ενδιαφέρονται. --Focal Point 18:56, 6 Νοεμβρίου 2012 (UTC)
Θυμίζω το ραντεβού για συνάντηση στο IRC σήμερα Κυριακή 18 Νοεμβρίου, 10μμ Ελλάδας]. Όσοι ενδιαφέρονται να συμμετάσχουν στη διοργάνωση εκδηλώσεων είναι ευπρόσδεκτοι. --Focal Point 14:31, 18 Νοεμβρίου 2012 (UTC)
(Freenode IRC, οδηγίες στο Βικιπαίδεια:IRC)
Όσες ιδέες και προβληματισμοί κατατεθούν μέχρι τότε, μπορούμε να τις συζητήσουμε μαζί. --Focal Point 19:00, 6 Νοεμβρίου 2012 (UTC)

text: 99,9% θα είμαι εκεί. --Ttzavarasσυζήτηση 20:34, 6 Νοεμβρίου 2012 (UTC)
Ζητήσατε, σήμερα συνάντηση στο IRC ώστε συζητηθούν οι δράσεις.. όμως οι βασικοί συμμετέχοντες {Ttzavaras, FocalPoint} αποχωρήσανε από το irc κανάλι. Αν δεν μπορούμε να βρεθούμε σε ένα chat/room πως είναι δυνατόν να οργανώσουμε συνέδριο ή ό,τι άλλο θέλετε. Ακολουθεί το διάλογος από τότε που συνδέθηκα (κάπου 22:15):
<ggia> γειά
<Sat> Καλησπέρα!
<Ttzavaras> γεια
<FocalPoint> καλσηπέρα
<ggia> εμένα περιμένατε για να ξεκινήσουν οι χαιρετισμοί; ;-)
<Ttzavaras> και καληνύχτα από εμένα
<Ttzavaras> bb σε όλους
<Sat> όχι οκ επαναλάβαμε την διαδικασία νωρίτερα :)
* Ttzavaras (.....) Quit
<FocalPoint> καλό βράδυ και από μένα
* FocalPoint (.....) Quit
<ggia> υποτίθεται ότι έχουμε μαζευτεί για να συζητήσουμε τα 10 χρόνια της βικιπαίδειας και 
τι δράσεις θα γίνουν.. οι δύο βασικοί χρήστες που έχουν εκδηλώσει ενδιαφέρον αποχώρησαν.. 
έχει νόημα να συνεχίσουμε εδώ κάποια συζήτηση;
<Sat> τι να σου πω
<Sat> δεν γνωρίζω
<Sat> τρελά πράματα
<ggia> εσύ Sat ποιος είσαι (εννοώ τι όνομα χρήστη έχεις στην wikipedia);
<Sat> συνεισφέρω ανώνυμα
<ggia> οκ
<Sat> το θέμα ότι πως ο καθένας έρχεται ξεχωριστά
Μέσα στο chatroom (δεν φαίνονται στο chat) εμφανίστηκε μετά Markellos ενώ ήταν μέσα ο apergos, chomwitt, Espreon και Vito. Ggia (συζήτηση) 20:54, 11 Νοεμβρίου 2012 (UTC)
Η συνάντηση δεν έγινε, είχαμε μόλις μιλήσει με τον Ttzavaras σχετικά, δεδομένου ότι μέχρι τις 10:20-10:25 δεν είχε εμφανιστεί άλλος. Χαίρομαι που ενδιαφέρεσαι να βοηθήσεις. Να σε υπολογίζουμε για το επόμενο ραντεβού; Ίδια μέρα, ίδια ώρα; --Focal Point 21:10, 11 Νοεμβρίου 2012 (UTC)

message: Στο ζήτημα της στόχευσης που ανάφερε ο Diu παραπάνω, συμφωνώ μαζί του και ακόμη παρατηρώ ότι δεν υπάρχει συγκεκριμένος σκοπός - πεδίο του συνεδρίου - επιθυμητό κοινό ή τουλάχιστον δεν αναφέρεται κάτι τέτοιο στην μπροστινή σελίδα. Είτε θέλουμε συνέδριο που να μπορούν να παρακολουθήσουν Βικιπαιδιστές, είτε θέλουμε συνέδριο για άλλο κοινό. Μόνο τότε μπορεί να γίνει περισσότερο συγκεκριμένη η θεματολογία. Εκτός αν θέλει κανείς το κοινό να αδειάσει την αίθουσα με τον πρώτο ομιλητή για τον οποίο θα θεωρήσει ότι δεν τον ενδιαφέρουν αυτά που λέει. Ή το ένα λοιπόν, ή το άλλο. Και ανάλογα με την επιλογή, μιλάμε για εντελώς διαφορετική οργάνωση. Με βάση τα προτεινόμενα θέματα βλέπω βικιπαιδική εξειδίκευση (που φαντάζομαι προκάλεσε το εύλογο ερώτημα του Ariel) άρα ότι το συνέδριο δεν απευθύνεται σε ευρύ κοινό, οπότε τα μεγέθη που υπολογίζονται (200< άτομα ;;;) δεν αντιστοιχούν. 
Το ζήτημα δεν επιλύεται με την απλή συμπερίληψη γενικότερων θεμάτων για το ευρύ κοινό, χρειάζεται να είναι συγκεκριμένος ο χαρακτήρας του συνεδρίου, για να μπορούν να τεθούν περισσότερο σχετικές προτάσεις εισηγήσεων. Άλλο θα προτείνω για να μιλήσω σε Βικιπαιδιστές και άλλο για να μιλήσω σε τρίτους. Ο χαρακτήρας του συνεδρίου δεν μπορεί να επιλεγεί στην πορεία ή εκ των υστέρων. Πρέπει να τον αποφασίσουμε πριν από οτιδήποτε άλλο. Σίγουρα πριν από την ημερομηνία, τον χώρο ή ποιος θα κάνει χαιρετισμό.
Να υποθέσουμε ότι στόχος του συνεδρίου είναι να γίνει κάτι που να μπορεί να παρακολουθήσει κοινό έξω από την ΒΠ που ενδιαφέρεται όμως για αυτή; Αν ναι, τότε να το γράψουμε πιο συγκεκριμένα και να αφαιρεθούν τα παραδείγματα εξειδικευμένης θεματολογίας. -geraki talk 23:28, 19 Δεκεμβρίου 2012 (UTC)
thread_title:  Στόχευση 

message: Έχουμε κανένα νέο; Ρωτάω γιατί είναι αγένεια να μην απαντήσουμε στον Asav που έχει απαντήσει ότι μπορεί να έρθει στην Ελλάδα.-Αχρήστηςσυζήτηση 21:07, 21 Φεβρουαρίου 2013 (UTC)
Για ενημέρωση των υπολοίπων Βικιπαιδιστών, ο Asaf Bartov από το ίδρυμα Wikimedia έχει εκφράσει το ενδιαφέρον του να έλθει στην Ελλάδα για να συναντήσει Βικιπαιδιστές και να βοηθήσει στην οργάνωσή τους για τη βελτίωση της Βικιπαίδειας, στο πλαίσιο των στόχων που έχει. Η πρόθεση αυτή είχε απαντηθεί με πρόταση παρουσίας του στο συνέδριο. Ο Ασάφ ρωτά αν είναι επιθυμητό να έλθει. Για να σχηματίσουμε μια απάντηση, δηλώνω ότι ενδιαφέρομαι να συναντήσω τον Ασάφ και θεωρώ σημαντική ευκαιρία που ο πρώτος από τους προσκεκλημένους ομιλητές του συνεδρίου ανταποκρίθηκε. Σίγουρα δε θα με πείραζε να τον συναντήσω και σε ένα καφενείο ή για ένα ποτό, αλλά νομίζω ότι θα υπάρχει αρκετό ενδιαφέρον, ώστε η συνάντηση αυτή να γίνει σε μια αίθουσα κλεισμένη για αυτό το σκοπό.... αυτό που ονομάζουμε στην παρούσα συζήτηση «συνέδριο», είτε κρατήσει 2 ώρες με μοναδικό ομιλητή τον Ασάφ, είτε μια ημέρα με άλλους 3-5, είτε δυο.  --Focal Point 08:01, 23 Φεβρουαρίου 2013 (UTC)
replies: text: Θα συμμετάσχω σε ό,τι κι αν γίνει, είτε συνάντηση σε καφενείο (!) είτε σε αίθουσα κλεισμένη για το σκοπό αυτό. Είχα και στο παρελθόν αναφέρει ότι αίθουσα μπορώ να κλείσω (ή τουλάχιστον θα προσπαθήσω), είτε μέσω του Δήμου Αθηναίων (σε πρώτη επαφή που έκανα δεν φαίνεται να υπάρχει πρόβλημα, αρκεί να γνωστοποιήσουμε έγκαιρα ημερομηνίες και ώρες) είτε την αίθουσα πολλαπλών χρήσεων του Σχολείου στο οποίο εργάζομαι (αυτή είναι 99% εξασφαλισμένη). Προσωπικά προτιμώ την αίθουσα του Δήμου, περισσότερο λόγω θέσης (στην οδό Πανόρμου, Αμπελόκηποι), καθώς οι συμμετέχοντες μπορούν να έλθουν με το μετρό (στο Σχολείο η πρόσβαση δεν είναι τόσο εύκολη!). Σε αναμονή, συνεπώς, απόφασης σχετικά με τις ημερομηνίες και, βέβαια, και τις συμμετοχές των Βικιπαιδιστών. --Ttzavarasσυζήτηση 18:21, 23 Φεβρουαρίου 2013 (UTC)
Για να καταλάβω: Η επικείμενη επίσκεψη του Μπαρτώφ δεν θα συμπέφτει με το συνέδριο; (Κάτι τέτοιο κατάλαβα έτσι κι αλλιώς). 
Με τό συνέδριο τί γίνεται; Πότε θα γίνει; Πού θα γίνει; κ.λ.π. Θα μπορούσε να γίνει εκτός Αθηνών π.χ.; Χρήστης:Pyraechmes 100 χρόνια από την πρώτη απελευθέρωση της Κομοτηνής (συζήτηση) 23:55, 23 Φεβρουαρίου 2013 (UTC)
thread_title:  Νεότερα